da da da da da da nb da da da en de da da nb en da da da da da en en en en
Nok en juleturneringgevinst efter lang tids indendørs coronatørke - Svanholm Cricketklub
Onsdag d. 15. december 2021 kl. 19:22 af Henrik Pfaff
Efter sidste års ”coronatørke” kom indendørsturneringen i gang med vores traditionelle juleturnering for juniorer i Schneeklothhallen. Der var hele to landsholdsspillere med, nemlig vores egen Musa Mahmood og KBs (vores tidligere) Lucky Malik.
Musa havde langt den bedste kvalitetsmæssige opbakning og vanen tro kunne vores løbe af med sejren, der udmøntes i form af biografbilletter.
Vi startede turneringen om morgenen mod Glostrup, der leverede en frygtelig masse ekstras (73). De bolde, der ikke var udenom, brugte blandt andet Musa til at score 40 not out og Harris Riswan 20 ud af totalen på 165. Glostrup sluttede på 78, hvor Ehsan Karimi tog 3 gærder for 21, men også vi kastede alt for mange udenom.
Næste modstander var KB, der noget overraskende havde slået Ishøj. Vi havde fået kastningen rettet bedre ind, så det var kun Lucky, der kunne gøre modstand i KBs total på 89. Vi måtte have sidste gærdet Saif Ali Alam og Ahsan Rehman ind for at passere uden at gøre brug af de to, der var gået not out, Musa Mahmood med 21 og Hashim Rasul med 20.
Hashim Rasul angriber så hårdt mod KB, at kameraet ikke kan følge med
Hashim Rasul behøver intet gulv
Drive fra Saif Ali Alam
Hvis Ikke tre hold skulle ende lige og vi skulle til at regne, skulle vi slå Ishøj i sidste kamp. Det gik nemt, fordi Ishøj tilsyneladende havde ild i rumpetten og fik tre mand løbet ud på præcis samme måde af direkte indstik i gærdet af Musa Mahmood.
Ishøjs total på 32 passeredes på fire overe.
Ishøj kaster til Musa Mahmood med Matten Sarwar som makker
Fra venstre: Asan Rehman, Harris Riswan, Matten Sarwar (nyerhvervelse fra Køge),
Musa Mahmood, Ehsan Karimi, Saif Ali Alam, Hashim Rasul